**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 1024**

ВЗЕТО С ПРОТОКОЛ **№ 40** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **28.06.2018 година**

**ОТНОСНО: Утвърждаване предложеното от Комисията, назначена с Решение № 997 от 31.05.2018 г. на Общински съвет Карлово.**

**ПО ПРЕДЛОЖЕНИЕ НА: инж. Теодор Делков Шойлеков -**

**Председател на Общински съвет Карлово**

На основание чл. 11, ал. 2 от Наредба № 9 от 26.06.2000 год. за условията и реда за провеждане на конкурси за възлагане на управлението на лечебни заведения по Закона за лечебните заведения /3ЛЗ/, предвид изложеното в предложение № 00-433-18 от 21.06.2018 г., Общински съвет Карлово

**Р Е Ш И :**

Утвърждава предложеното от Комисията, назначена с Решение № 997 от 31.05.2018 год. на Общински съвет Карлово, едноличен собственик на капитала на „Многопрофилна болница за активно лечение “Д-р Киро Попов” – Карлово” ЕООД и класиране на кандидата в конкурса за Управител на „Многопрофилна болница за активно лечение “Д-р Киро Попов” – Карлово” ЕООД

**д-р Христо Александров Пелев** с обща оценка 4,90

**Обявява за спечелил конкурса**

**д-р Христо Александров Пелев**

**МОТИВИ:** На 18.06.2018 г. се проведе процедура по провеждане на конкурс за избор на Управител на “Многопрофилна болница за активно лечение “Д-р Киро Попов” – Карлово” ЕООД - гр.Карлово, открита с Решение 970, взето с Протокол № 37 от заседание на Общински съвет Карлово, проведено на 26.04.2018 г.

Определената с Решение № 997 по Протокол № 38 от заседание на ОбС – Карлово комисия, в изпълнение на т. 4 от горепосоченото - Решение № 970 е открило заседание в 10.40 часа. Към момента на откриване на заседанието са присъствали: председателят на комисията - адв. Димитър Христов Мелев и членовете - д-р Иван Маринов Моллов, д-р Катя Минкова Георгиева (като представител на РЗИ – Пловдив); Антон Дзанев Минев и инж. Янко Василев Кочев. Комисията счита, че са изпълнени изискванията на чл. 5, ал. 4 от Наредба № 9 от 26 юни 2000 г. за условията и реда за провеждане на конкурси за възлагане на управлението на лечебни заведения по ЗЛЗ, е в легитимен състав, има кворум, може да работи и да взема решения.

С оглед получените оценки от двата етапа и съгласно чл. 8, ал. 6 от Наредба 9 от 26 юни 2000г. Комисията определя и класира кандидатите както следва:

1. д-р Христо Александров Пелев с крайна конкурсна оценка – 4,90 (четири цяло и деветдесет стотни);

**2.** проф. д-р Петър Христов Петров с крайна конкурсна оценка – 4,35 (четири

цяло и тридесет и пет стотни).

С оглед гореизложеното Комисията приема че следва да излезе с решение, с което да предложи на Общински съвет Карлово утвърждаването на д-р Христо Александров Пелев за Управител на ““МБАЛ “Д-р Киро Попов” – Карлово” ЕООД.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 1025**

ВЗЕТО С ПРОТОКОЛ **№ 40** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **28.06.2018 година**

**ОТНОСНО: Приемане на Правилник за изменение на Правилник за организацията и дейността на Общински съвет Карлово, неговите комисии и взаимодействието му с общинската администрация.**

**ПО ПРЕДЛОЖЕНИЕ НА: инж. Теодор Делков Шойлеков -**

**Председател на Общински съвет Карлово**

На основание чл. 21, ал. 3 от Закона за местното самоуправление и местната администрация /ЗМСМА/, предвид изложеното в предложение № 00-430-18 от 11.06.2018 г., Общински съвет Карлово

**Р Е Ш И :**

Приема Правилник за изменение на Правилника за организацията и дейността на Общински съвет Карлово, неговите комисии и взаимодействието му с общинската администрация, както следва:

**§ 1.** Изменя **т. 9** на **чл. 47, ал. 1**

Постоянната комисия «Проверка за установяване на конфликт на интереси» става Постоянна комисия за «Противодействие на корупцията и за отнемане на незаконно придобитото имущество».

**§ 2. Изменя т. 9** от Решение № 6, взето с протокол № 2 от 20.11.2015 г.

Постоянната комисия «Проверка за установяване на конфликт на интереси» да се чете Постоянна комисия за «Противодействие на корупцията и за отнемане на незаконно придобитото имущество».

**МОТИВИ:** С § 3, т. 3 от Преходни и заключителни разпоредби на Закона за противодействие на корупцията и за отнемане на незаконно придобитото имущество (ЗПКОНПИ) е отменен Закона за предотвратяване и установяване на конфликт на интереси, от което се налага да изменим Правилника за организацията и дейността на Общински съвет Карлово, неговите комисии и взаимодействието му с общинската администрация, по точнов **чл. 47, ал. 1, т. 9 и т. 9** от Решение № 6, взето с протокол № 2 от 20.11.2015 г.

Постоянната комисия «Проверка за установяване на конфликт на интереси» да стане Постоянна комисия за «Противодействие на корупцията и за отнемане на незаконно придобитото имущество».

Причини, налагащи приемането на Правилник за изменение на Правилника за организацията и дейността на Общински съвет Карлово, неговите комисии и взаимодействието му с общинската администрация

Причината за внасяне на изменение в Правилника е необходимостта от актуализирането й в съответствие със Закона за противодействие на корупцията и за отнемане на незаконно придобитото имущество (ЗПКОНПИ), обнародван в Държавен вестник бр. 7 от 19 януари 2018 г. и влизащи в сила от 23. 01.2018 г.

**Забележка:** Съгласно чл. 26, ал. 4 от Закона за нормативните актове, във връзка с чл. 77 от АПК и впредвид обстоятелството, че Правилника за организацията и дейността на Общински съвет Карлово, неговите комисии и взаимодействието му с общинската администрацияследва да бъде приведен в съответствие с изменение в Закона за противодействие на корупцията и за отнемане на незаконно придобитото имущество.

В законоустановения 14 - дневен срок съгласно чл. 26, ал. 4, предложение второ от Закона за нормативните актове от публикуване на настоящото предложение на Интернет страницата на Община Карлово, се предоставя възможност на заинтересованите лица да направят своите предложения и становища по проекта за Правилник за изменение на Правилника за организацията и дейността на Общински съвет Карлово, неговите комисии и взаимодействието му с общинската администрацияна e-mail: www.Karlovo.bg или в Информационния център за обслужване на граждани, находящ се в гр. Карлово, ул.”Петко Събев” № 1.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 1026**

ВЗЕТО С ПРОТОКОЛ **№ 40** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **28.06.2018 година**

**ОТНОСНО: Приемане на решение за упълномощаване на Кмета на Община Карлово за издаване на запис на заповед в полза на Държавен фонд „Земеделие“ във връзка със сключен договор № 16/07/2/0/00398 от 13.11.2017 г.по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“, за Проект „Реконструкция на отсечка от общински път гр. Карлово – с. Дъбене – с. Войнягово”**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1, т.10 от Закона за местното самоуправление и местната администрация /ЗМСМА/ и във връзка с чл.13 и 17 от Закона за общинския дълг /ЗОД/, предвид изложеното в предложение № 93-00-1402 от 18.06.2018 г., Общински съвет Карлово

**Р Е Ш И :**

**1.** Упълномощава Кмета на Община Карлово да подпише Запис на заповед, без протест и без разноски, платима на предявяване в полза на Държавен фонд „Земеделие” в размер на 49 687,50 лв. (четиридесет и девет хиляди, шестстотин осемдесет и седем лв. и 50 ст.) за обезпечаване на 100% от заявения размер на авансово плащане по договор за предоставяне на безвъзмездна финансова помощ № 16/07/2/0/00398 от 13.11.2017 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ за проект „Реконструкция на отсечка от общински път гр. Карлово – с. Дъбене – с. Войнягово”, сключен между Община Карлово и Държавен фонд „Земеделие”, като определя:

* Максимален размер на дълга – 49 687,50 лв.
* Вид на валутата – български лева.
* Дългът се формира от изискуемите общински гаранции.
* Начин на обезпечаване – издаване на запис на заповед в полза на Държавен фонд „Земеделие“.
* Условия за погасяване – шест месеца след изтичане на крайния срок по изпълнение на договора.
* Страните по договора са освободени от лихви, такси, комисионни и др.

**2.** Възлага на Кмета на Община Карлово да подготви необходимите документи за получаване на авансовото плащане по договор № 16/07/2/0/00398 от 13.11.2017 г. и да ги представи пред Държавен фонд „Земеделие”.

**МОТИВИ:** На 13.11.2017 г. в съответствие с Наредба № 12/2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ по Програмата за развитие на селските райони 2014 – 2020 г., беше сключен договор между Община Карлово и Държавен фонд „Земеделие” за финансиране на проект „Реконструкция на отсечка от общински път гр. Карлово – с. Дъбене – с. Войнягово”.

Съгласно чл. 2, ал. 3 от сключения договор се предоставя възможност за авансово плащане по проекта, като за целта трябва да са спазени разпоредбите на Наредба № 12/2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“.

Съгласно разпоредбите на посочената наредба авансово плащане се допуска при ползвателите, които се явяват възложители по чл. 5 и 6 от Закона за обществените поръчки не повече от два пъти за периода на изпълнение на проекта.

Първо авансово плащане по проекта може да бъде с размер до 12 % от общия размер на одобрената финансова помощ по проекта само за разходи, свързани с проекта, в това число разходи за хонорари за архитекти, инженери и консултанти, консултации за икономическа и екологична устойчивост на проекта, като авансовото плащане не трябва да надхвърля 50 на сто от стойността на одобрената финансова помощ по проекта за посочените разходи, след съгласуване на обществената поръчка от ДФ „Земеделие” и вписване на избрания изпълнител в договора за предоставяне на финансова помощ.

Разликата до 50 % от стойността на одобрената финансова помощ по проекта може да бъде получено след съгласуване на обществената поръчка за изпълнение на строително – монтажни дейности и сключване на допълнително споразумение с Държавен фонд „Земеделие“ по договора за предоставяне на финансовата помощ за вписване на избрания изпълнител.

Размера на одобрената финансова помощ по договор № 16/07/2/0/00398 от 13.11.2017 г. на Община Карлово е в размер на 5 838 372,78 лв. съгласно Приложение 1 към цитирания договор, от която сума към момента може да бъде получено авансово плащане в размер до 12%, чрез подаване на заявка за авансово плащане до Държавен фонд „Земеделие”.

Към настоящият момент по проекта са сключени договори с избрани изпълнители, като общия размер на сключените договори е 115 500,00 лв., а максималната стойност, която може да бъде получена под формата на авансово плащане е до 50% от тази стойност, която в случая възлиза на 49 687,50 лв.

Във връзка с изложеното и съгласно разпоредбите на чл. 14, ал. 6, т. 3 от Наредба № 12/2016 г. за прилагане на подмярка 7.2 за получаване на авансово плащане от ползватели на помощта общини, се изплаща след представяне от ползвателя на запис на заповед, издадена от Кмета на Общината в полза на Държавен фонд „Земеделие” в размер 100 % от стойността на авансовото плащане, и решение на Общинския съвет за одобряване на запис на заповед.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 1027**

ВЗЕТО С ПРОТОКОЛ **№ 40** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **28.06.2018 година**

**ОТНОСНО: Кандидатстване с проектнo предложениe по процедурa чрез подбор № BG06RDNP001-7.001 Улици „Строителство, реконструкция и/или рехабилитация на нови и съществуващи улици и тротоари и съоръжения и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 г.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1, т. 12 от Закона за местното самоуправление и местната администрация /ЗМСМА/, предвид изложеното в предложение № 93-00-1403 от 18.06.2018 г., Общински съвет Карлово

**Р Е Ш И :**

**1.** Дава съгласие Община Карлово да кандидатства по процедурa чрез подбор № BG06RDNP001-7.001 Улици „Строителство, реконструкция и/или рехабилитация на нови и съществуващи улици и тротоари и съоръжения и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 г., с проектно предложение „Реконструкция и рехабилитация на съществуващи улици в гр. Баня“.

**2.** Дейностите включени в проектните предложения съответстват на мярка 4.4. Благоустрояване на населените места, създаване на условия за достъп на хора в неравностойно положение до обществените сгради и съоръжения.

**МОТИВИ:** Община Карлово подготвя проектно предложение по Програма за развитие на селските райони за периода 2014-2020 г. прилагане на подмярка 7.2 „Инвестиции в създаването, подобряването или разширяването на всички по видове малка по мащаби инфраструктура” от мярка 7 „Основни услуги и обновяване на селата в селските райони” от Програма за развитие на селските райони за периода 2014-2020 г., се дава възможност за кандидатстване с проектни предложения за изграждане, реконструкция и/или рехабилитация на нови и съществуващи улици и тротоари и съоръжения и принадлежности към тях.

Съгласно публикуваните Условия за кандидатстване, е допустимо кандидатстването за реконструкция и рехабилитация на улици в населените места при условие, че се осигурява директна свързаност на населено място с по-висок клас републикански пътища. Също съгласно Условията за кандидатстване, важен критерий за оценка на проектните предложения е и броя население, което ще се възползва от подобрените основни услуги и обхвата на териториално въздействие.

Предвид това и проектната готовност на Община Карлово, е наличен разработен проект с издадено строително разрешение за реконструкция и рехабилитация на 4 улици в гр. Баня.

Основната цел на този проект е подобряване на условията на качеството на живот и възстановяне състоянието на съществуващи улици в гр. Баня - ул. „Стара планина”, ул. „Байкал”, ул. „Карловска” и ул. „Липите”.

Чрез реализиране на проекта ще се постигне както съхраняването на населеното място, така и стимулирането и задържането на населението в обхвата на община Карлово. Също така ще се осигури повишаване на привлекателността на гр. Баня.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 1028**

ВЗЕТО С ПРОТОКОЛ **№ 40** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **28.06.2018 година**

**ОТНОСНО: Кандидатстване с проектнo предложениe по процедурa чрез подбор BG06RDNP001-7.006 – Площи „Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 г.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1, т. 12 от Закона за местното самоуправление и местната администрация /ЗМСМА/, предвид изложеното в предложение № 93-00-1405 от 18.06.2018 г., Общински съвет Карлово

**Р Е Ш И :**

**1.** Дава съгласие Община Карлово да кандидатства по процедурa чрез подбор BG06RDNP001-7.006 – Площи „Изграждане и/или обновяване на площи за широко

обществено ползване, предназначени за трайно задоволяване на обществените потребности от общинско значение“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 г., с проектно предложение „Благоустрояване на площи за широко обществено ползване в четири населени места в община Карлово“.

**2.** Дейностите, включени в проектното предложение, съответстват на Приоритет 4 - Усъвършенстване на социалната инфраструктура и подобряване на социалната среда, Мярка 4.4. Благоустрояване на населените места, създаване на условия за достъп на хора в неравностойно положение до обществените сгради и съоръжения от Общинския план за развитие на община Карлово за периода 2014-2020 г.

**МОТИВИ:** Община Карлово подготвя проектно предложение по Програма за развитие на селските райони 2014-2020 г. по подмярка 7.2 „Инвестиции в създаването, подобряването или разширяването на всички по видове малка по мащаби инфраструктура” от мярка 7 „Основни услуги и обновяване на селата в селските райони”. Развитието на селските райони се превърна в желана промяна за балансираното регионално развитие за голяма част от населените места на територията на страната ни.

По подмярка 7.2 се дава възможност за кандидатстване с проектно предложение за изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение.

Съгласно публикуваните Условия за кандидатстване, е допустимо да се кандидатства с едно проектно предложение обхващащо до 4 (четири) населени места на територията на една община. Също според публикуваните Критерии и методика за оценка на проектните предложения, от съществена важност е броя население, което ще се възползва от подобрените основни услуги и обхвата на

териториално въздействие.Предвид проектната готовност на Община Карлово, такива обекти на територията на община Карлово са:

1. „Благоустрояване на УПИ IV – озеленяване, кв.26 по плана на с. Каравелово, община Карлово“;

2. „Благоустрояване на УПИ VI – общ.зеленина, кв.29 по плана на с. Богдан, община Карлово“;

3. „Благоустрояване на УПИ VI – площад озеленяване, кв.11 по плана на с. Ведраре, община Карлово“;

4. „Благоустрояване на УПИ IX – площад озеленяване, кв.52 по плана на с. Васил Левски, община Карлово“

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 1029**

ВЗЕТО С ПРОТОКОЛ **№ 40** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **28.06.2018 година**

**ОТНОСНО: Даване име на улица по плана на гр. Баня.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1, т. 18 от Закона за местното самоуправление и местната администрация /ЗМСМА/, предвид изложеното в предложение № 93-00-1369 от 14.06.2018 г., Общински съвет Карлово

**Р Е Ш И :**

Определя име „Банска вада” на улица с осови точки 271-315-338-316-318 и 333 между квартали 79 и 83 и между квартали 80 и 83 по устройствения план на гр. Баня.

**МОТИВИ:** Внасям за разглеждане докладна записка за даване име на улица по плана на гр. Баня, във връзка със заявление вх. № 66 от 15.05.2018 г. от Росица Душкова Беширова с искане за определяне на актуален административен адрес на урегулиран поземлен имот Х - 948 в кв. 83 по плана на гр. Баня. До момента няма определяне име на улицата между квартали 79 и 83 и между квартали 80 и 83.

Постъпила е докладна записка с вх. № 10-01-6 от 22.05.2018 година на кмета на гр. Баня с предложение улицата да се именува „Банска вада”.

По предвиждането на УП, одобрен със заповед № 855/2001 година района е жилищен и има още един застроен имот с лице на тази улица.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 1030**

ВЗЕТО С ПРОТОКОЛ **№ 40** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **28.06.2018 година**

**ОТНОСНО: Проект за изменение на Подробен устройствен план – план за регулация и застрояване, частично за УПИ IV -123 и УПИ IX - озеленяване в кв. 7б и улица с о. т. 62-63-64 по регулационния план на гр. Калофер, община Карлово.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1, т. 11 от Закона за местното самоуправление и местната администрация /ЗМСМА/, във връзка с чл. 134, ал. 1, т. 1 и ал. 2, т. 6 от Закона за устройство на територията /ЗУТ/,предвид изложеното в предложение № 93-00-1331 от 18.06.2018 г., Общински съвет Карлово

**Р Е Ш И :**

**1.** Дава съгласие да се одобри проект за подробен устройствен план /ПУП/- план за регулация и застрояване /ПРЗ/ частично за УПИ IV- 123 и УПИ IX - озеленяване в кв.7б и улица с о. т.62-63-64 по устройствения план на гр. Калофер, община Карлово.

Проекта в част ПУП - ПР предвижда запазване на регулационните граници на УПИ

IV-123, като се обособява с ново предназначение УПИ IV - 123, за къща за гости. Предвижда се за част от УПИ IX да се обособи нов УПИ IX - за техническа инфраструктура, като останалата част от него се придава към улица с о. т. 62-63-64 с цел осигуряване на транспортен достъп от същата улица до УПИ IV - 123, за къща за гости в кв. 7б по РП на гр. Калофер, съобразно нанесените линии, щрихи , зачертавания и надписи с кафяв и зелен цвят в графичната част на проекта.

Изменението в част ПЗ за новообразуваните УПИ IV - 123, за къща за гости и УПИ IX - за техническа инфраструктура предвижда основно, свободно, ниско застрояване, съгласно ограничителните линии на застрояване в червен пунктир и устройствени показатели по проект.

Устройствена зона Жм.

**МОТИВИ:** Внасям за разглеждане докладна записка във връзка с необходимостта от одобряване на проект за Подробен устройствен план /ПУП/ - план за регулация и застрояване /ПРЗ/ по плана на гр. Калофер.

Изменението се предлага във връзка със заявление вх. № 94-00-3250 от 19.04.2018г. от Чонка Неделчева Христова, Николай Дишков Христов, Мирослава Дишкова Христова, Евгени Красимиров Илиев и Ралица Красимирова Трон, чрез пълномощника си Борислав Симеонов Дачев, носители на вещни права в УПИ IV-123 в кв.7б по плана на гр. Калофер.

Проекта в част ПУП - ПР предвижда запазване на регулационните граници на УПИ IV-123, като се обособява с ново предназначение УПИ IV - 123, за къща за гости. Предвижда се за част от УПИ IX да се обособи нов УПИ IX - за техническа инфраструктура, като останалата част от него се придава към улица с о. т. 62-63-64 с цел осигуряване на транспортен достъп от същата улица до УПИ IV-123, за къща за гости в кв. 7б по РП на гр. Калофер, съобразно нанесените линии, щрихи, зачертавания и надписи с кафяв и зелен цвят в графичната част на проекта.

Изменението в част ПЗ за новообразуваните УПИ IV-123, за къща за гости и УПИ IX - за техническа инфраструктура предвижда основно, свободно, ниско застрояване, съгласно ограничителните линии на застрояване в червен пунктир и устройствени показатели по проект.

Устройствена зона Жм.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 1031**

ВЗЕТО С ПРОТОКОЛ **№ 40** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **28.06.2018 година**

**ОТНОСНО: Проект за изменение на Подробен устройствен план – план за регулация и застрояване, частично за УПИ II - 780 и УПИ I - 781 в кв. 96 и улица с о. т. 334-340-343 по регулационния план на с. Васил Левски, община Карлово.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1, т. 11 от Закона за местното самоуправление и местната администрация /ЗМСМА/, във връзка с чл. 134, ал. 1, т. 1 и ал. 2, т. 2 от Закона за устройство на територията /ЗУТ/,предвид изложеното в предложение № 93-00-1359 от 14.06.2018 г., Общински съвет Карлово

**Р Е Ш И :**

Дава съгласие да се одобри проект за подробен устройствен план /ПУП/- план за регулация и застрояване /ПРЗ/ частично за УПИ II-780 и УПИ I-781 в кв. 96 и улица с о.т.334-340-343 по устройствения план на с. Васил Левски, община Карлово.

Предложеното изменение на ПУП - ПР предвижда западните регулационни граници на УПИ II - 780 да преминат в съответствие със съществуващите на място имотни граници, като за част от улица с о. т. 334-340-343 се предвижда създаване на УПИ XVIII - за трафопост в кв. 96 по устройствения план на с. Васил Левски, съгласно нанесените линии, щрихи и надписи със зелен и кафяв цвят в графичната част на проекта.

Предложеното изменение на ПУП - ПЗ за новообразувания УПИ XVIII - за трафопост, предвижда основно, свободно, ниско застрояване съгласно задължителни линии на застрояване в червено и градоустройствени показатели по проект.

Устройствена зона Т.

**МОТИВИ:** Внасям за разглеждане докладна записка във връзка с необходимостта от одобряване на проект за Подробен устройствен план /ПУП/ - план за регулация и застрояване /ПРЗ/ по плана на с. Васил Левски.

Изменението на подробния устройствен план е във връзка със заявление вх. № 94-00-432 от 06.06.2018г. от “Електроразпределение Юг” ЕАД, КЕЦ- Карлово

Изготвеното предложение за изменение на ПУП- ПРЗ е разгледано от Експертен съвет по устройство на територията при Община Карлово и е прието с решение XI от протокол №12/06.06.2018г.

Предложеното изменение на ПУП- ПР предвижда западните регулационни граници на УПИ II-780 да преминат в съответствие със съществуващите на място имотни граници, като за част от улица с о.т. 334-340-343 се предвижда създаване на УПИ XVIII - за трафопост в кв. 96 по устройствения план на с. Васил Левски, съгласно нанесените линии, щрихи и надписи със зелен и кафяв цвят в графичната част на проекта.

Предложеното изменение на ПУП-ПЗ за новообразувания УПИ XVIII-за трафопост, предвижда основно, свободно, ниско застрояване съгласно задължителни линии на застрояване в червено и градоустройствени показатели по проект.

Устройствена зона Т.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 1033**

ВЗЕТО С ПРОТОКОЛ **№ 40** ОТ ЗАСЕДАНИЕ НА ОБЩИНСКИ

СЪВЕТ КАРЛОВО, ПРОВЕДЕНО НА **28.06.2018 година**

**ОТНОСНО: Актуализиране на програмата за управление и разпореждане с имоти, общинска собственост за 2018 г., продажба на поземлен имот № 000792 в местността „С. ВАСИЛ ЛЕВСКИ“ в землището на с. Васил Левски и определяне на начална тръжна цена въз основа на пазарна оценка.**

**ПО ПРЕДЛОЖЕНИЕ НА: д-р Емил Станев Кабаиванов -**

**Кмет на Община Карлово**

На основание чл. 21, ал. 1, т. 8 от Закона за местното самоуправление и местната администрация /ЗМСМА/, чл. 8, ал. 9 от Закона за общинската собственост /ЗОС/, предвид изложеното в предложение № 93-00-1500 от 27.06.2018 г., Общински съвет Карлово

**1.** Актуализира програмата за управление и разпореждане с общинска собственост за 2018г., като допълва:

Раздел II Продажби.

Точка 1. 5. Продажба чрез търг на земя извън урбанизирани територии.

1.5.3. Землище с. Васил Левски.

1.5.3.2. Поземлен имот № 000792 с площ 1.781 дка, начин на трайно ползване - временно неизползвана нива, по вид собственост общинска частна. Имотът е актуван с Акт за частна общинска собственост № 5560 от 25.01.2018 г.

**2.** На основание чл. 21, ал. 1, т. 8 от ЗМСМА, чл. 35, ал. 1 от ЗОС и чл. 43, ал. 1 от Наредбата за реда на придобиване, управление и разпореждане с имоти, общинска собственост по чл. 8, ал. 9 от ЗОС, да се продаде чрез публичен търг с тайно наддаване поземлен имот № 000792 с площ 1.781 дка, начин на трайно ползване – временно неизползвана нива, в местността „С. ВАСИЛ ЛЕВСКИ“ по КВС на землище с. Васил Левски, по вид собственост общинска частна, актуван с Акт № 5560 от 25.01.2018г. Категорията на земята при неполивни условия е пета.

**3.** На основание чл.41, ал. 2 от ЗОС и чл. 43, ал. 2 от Наредбата за реда на придобиване, управление и разпореждане с имоти, общинска собственост, определя начална тръжна цена въз основа на изготвена от лицензиран оценител пазарна оценка за продажбата на поземлен имот № 000792 в местността „С. ВАСИЛ ЛЕВСКИ“ по КВС на землище с. Васил Левски, община Карлово в размер на 1 210 лв. (хиляда двеста и десет лева).

Данъчната оценка на имота е в размер на 174.50 лв. (сто седемдесет и четири лева и петдесет стотинки).

**След направените разисквания, предложения и проведеното поименно гласуване, Общински съвет Карлово не приема предложението на д-р Емил Станев Кабаиванов – Кмет на Община Карлово, относно „Актуализиране на програмата за управление и разпореждане с имоти, общинска собственост за 2018 г., продажба на поземлен имот № 000792 в местността „С. ВАСИЛ ЛЕВСКИ“ в землището на с. Васил Левски и определяне на начална тръжна цена въз основа на пазарна оценка”.**

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**